b'\n_START_ARTICLE_\nVilla Almerico Capra, Vicenza\n_START_PARAGRAPH_\nVilla Capra "La Rotonda"  je renesan\xc4\x8dna vila v predmestju Vicenze, v severni Italiji, ki jo je zasnoval Andrea Palladio. Njeno pravilno ime je Villa Almerico Capra, vendar je bolj znana kot La Rotonda pa tudi Villa Rotonda, Villa Capri in Villa Almerico. Ime "Capra" izhaja od bratov Capra, ki sta zaklju\xc4\x8dila gradnjo po tem, ko sta jo dobila v delo leta 1592. Stavba je - skupaj z drugimi Palladijevimi deli - ohranjena kot del svetovne dedi\xc5\xa1\xc4\x8dine Vicenza in paladijevske bene\xc5\xa1ke vile ("City of Vicenza in Palladian Villas Veneta").\n_START_SECTION_\nNavdih\n_START_PARAGRAPH_\nLeta 1565 se je duhovnik Paolo Almerico, po svojem umiku iz Vatikana (kot referendario apostolico pape\xc5\xbea Pija IV. in kasneje Pija V.) odlo\xc4\x8dil, da se vrne v svoje rojstno mesto Vicenza na bene\xc5\xa1kem pode\xc5\xbeelju in si zgradi pode\xc5\xbeelsko hi\xc5\xa1o. Ta hi\xc5\xa1a, pozneje znana kot "La Rotonda", naj bi bila ena od Palladijevih najbolj znanih zapu\xc5\xa1\xc4\x8din v arhitekturnem svetu. Villa Capra je bila navdih mnogim kasnej\xc5\xa1im zgradbam, sama pa se navdihuje po Panteonu v Rimu.\n_START_SECTION_\nOblikovanje\n_START_PARAGRAPH_\nIzbrana lokacija je bila na vrhu hriba tik mesta Vicenza. Za razliko od nekaterih drugih paladijevskih vil ta stavba od za\xc4\x8detka ni bila zasnovana kot delujo\xc4\x8da kmetija. Ta prefinjena stavba je bila zasnovana kot, v moderni terminologiji, "primestna ali pode\xc5\xbeelska". Palladio jo uvr\xc5\xa1\xc4\x8da kot palazzo in ne vila._NEWLINE_Zasnova je popolnoma simetri\xc4\x8dna zgradba, ki ima kvadratni tloris s \xc5\xa1tirimi fasadami, od katerih ima vsaka izstopajo\xc4\x8di portik. Celota je zgrajena okoli nami\xc5\xa1ljenega kroga, ki se dotika vsakega vogala stavbe in centrov portikov. Ime La Rotonda se nana\xc5\xa1a na centralno okroglo dvorano s kupolo. Opisati vilo (kot celoto) kot rotondo, je tehni\xc4\x8dno napa\xc4\x8dno, saj  stavba ni okrogla, ampak je prese\xc4\x8di\xc5\xa1\xc4\x8de kvadratov s kri\xc5\xbeem. Vsak portik ima stopni\xc5\xa1\xc4\x8de, ki vodi navzgor in se odpira prek majhne predsobe ali hodnika do kro\xc5\xbene kupolaste osrednje dvorane. Le-ta in vse ostale sobe so dimenzionirane z matemati\xc4\x8dno natan\xc4\x8dnostjo v skladu s Palladijevimi pravili arhitekture, ki jih je objavil v knjigah Quattro Libri dell\'Architettura._NEWLINE_Zasnova odra\xc5\xbea humanisti\xc4\x8dne vrednote renesan\xc4\x8dne arhitekture. Da bi vsaka soba imela nekaj sonca, je obliko zavrtel za 45 stopinj od vsakega kraka kompasa. Vsak od \xc5\xa1tirih portikov ima pediment, ki ga krasijo kipi klasi\xc4\x8dnih bo\xc5\xbeanstev. Pedimenti so podprti s \xc5\xa1estimi jonskimi stebri. Vsak portik ima okna. Vsi glavni prostori so bili v drugem nadstropju ali v piano nobile._NEWLINE_Stavba se je za\xc4\x8dela graditi leta 1567. Niti Palladio niti lastnik Paolo Almerico nista videla zaklju\xc4\x8dka gradnje. Palladio je umrl leta 1580, nakar je delo prevzel drug arhitekt, Vincenzo Scamozzi, in z novimi lastniki nadzoroval zaklju\xc4\x8dna dela. Ena izmed ve\xc4\x8djih sprememb, ki jo je naredil glede na prvotni na\xc4\x8drt, je bila sprememba dvonadstropne centralne dvorane: Palladio si jo je zamislil z visoko polkro\xc5\xbeno kupolo, vendar je Scamozzi zasnoval manj\xc5\xa1o kupolo z oculusom (ki naj bi bil odprt), ki jo je navdihnil Panteon v Rimu. Kupola je bila na koncu zaklju\xc4\x8dena z zaprto manj\xc5\xa1o kupolo.\n_START_SECTION_\nNotranjost\n_START_PARAGRAPH_\nNotranjost vile je \xc5\xa1e bolj \xc4\x8dudovita kot zunanjost. Alessandro in Giovanni Battista Maganza in Anselmo Canera so dobili naro\xc4\x8dilo za poslikave fresk v glavnih salonih._NEWLINE_Med \xc5\xa1tirimi glavnimi saloni v piano nobile sta zahodni salon (imenovan tudi Sveta soba, zaradi verske narave fresk in stropa) in vzhodni salon, ki vsebuje alegori\xc4\x8dno \xc5\xbeivljenjsko zgodbo prvega lastnika Paola Almerica._NEWLINE_Vrhunec notranjosti je osrednja, okrogla dvorana, obdana z galerijo in s kupolastim stropom. Visoka je polno vi\xc5\xa1ino glavnega dela hi\xc5\xa1e s kupolo in s stenami, okra\xc5\xa1enimi v trompe l\'oeil. Bogate freske ustvarjajo vzdu\xc5\xa1je, ki bolj spominja na katedralo kot glavni salon pode\xc5\xbeelske hi\xc5\xa1e.\n_START_SECTION_\nPokrajina\n_START_PARAGRAPH_\nIz portikov je \xc4\x8dudovit razgled na okoli\xc5\xa1ko pokrajino. To ni naklju\xc4\x8dje, saj je Villa zasnovana tako, da je v popolni harmoniji s pokrajino. To je bilo v popolnem nasprotju s tak\xc5\xa1no stavbo, kot je bila Villa Farnese, narejena le 16 let prej. Medtem ko se hi\xc5\xa1a zdi, da je popolnoma simetri\xc4\x8dna, ima dejansko dolo\xc4\x8dene odklone, ki so namenjeni temu, da ima vsaka fasada za dopolnitev okoli\xc5\xa1ko pokrajino in topografijo. Zato obstajajo razlike v fasadah v \xc5\xa1irini stopnic, zidov, itd. Na ta na\xc4\x8din simetrija arhitekture omogo\xc4\x8da asimetrijo pokrajine in ustvarja navidezno simetri\xc4\x8dno celoto. Pokrajina je panoramska vizija dreves, travnikov in gozdov z oddaljeno panoramo Vicenze na obzorju._NEWLINE_Severozahodni portik je postavljen na hrib, tako je dostop do glavnih vrat v ravnini. To vozi\xc5\xa1\xc4\x8de je pot med servisnimi enotami, zgrajenimi za brate Capra, ki so pridobili vilo leta 1591. Ti so naro\xc4\x8dili Vincenzu Scamozziju dokon\xc4\x8danje vile in zgraditi ve\xc4\x8d prostorov za osebje in gospodarsko dejavnost. Ko se tako pribli\xc5\xbeuje\xc5\xa1 vili, se zdi, da se dviga\xc5\xa1 iz povpre\xc4\x8dja k templju na vi\xc5\xa1ini, in obratno, \xc4\x8de gleda\xc5\xa1 od vile, ta poudarja klasi\xc4\x8dno kapelo na robu Vicenze, zato sta vila in mesto enovita.\n_START_SECTION_\nFilm\n_START_PARAGRAPH_\nLeta 1979 je ameri\xc5\xa1ki filmski re\xc5\xbeiser Joseph Losey v Villa La Rotonda in italijanski pokrajini Bene\xc4\x8dija posnel opero Don Giovanni, Wolfganga Amadeusa Mozarta. Film je bil nominiran za ve\xc4\x8d nagrad C\xc3\xa9sar Awards leta 1980, vklju\xc4\x8dno z re\xc5\xbeijo, in je bil na splo\xc5\xa1no pohvaljen kot ena lep\xc5\xa1ih priredb klasi\xc4\x8dne opere na platnu.\n_START_SECTION_\nDana\xc5\xa1nje stanje\n_START_PARAGRAPH_\nLeta 1994 je UNESCO stavbo razglasil kot del svetovne kulturne dedi\xc5\xa1\xc4\x8dine._NEWLINE_Pokojni zadnji lastnik vile je bil Mario di Valmarana (\xe2\x80\xa0 13. oktober 2010), nekdanji profesor arhitekture na univerzi v Virginiji. Njegovo izrecna \xc5\xbeelja je bila ohranitev Villa La Rotonda tako, da bi jo lahko cenile prihodne generacije. Notranjost je odprta za javnost, ob sredah in sobotah, razen v zimskih mesecih, pritli\xc4\x8dje paje odprto vsak dan.\n_START_SECTION_\nVpliv v tujini\n_START_PARAGRAPH_\nLastnik stavbe ni mogel predvideti, da bo hi\xc5\xa1a, naro\xc4\x8dena pri arhitektu Andreu Palladiu, postala ena izmed najbolj navdihujo\xc4\x8dih arhitekturnih prototipov za naslednjih petsto let.\n_START_SECTION_\nAnglija\n_START_PARAGRAPH_\nPet hi\xc5\xa1 je bilo zgrajenih v Zdru\xc5\xbeenem kraljestvu, ki temeljijo na Palladijevi Villa Rotonda: Henbury Hall v Cheshiru je najnovej\xc5\xa1a, Chiswick House v okolici Londona in Mereworth Castle v Kentu, so za\xc5\xa1\xc4\x8ditene; Foots Cray Place v Kentu in Nuthall Temple v Nottinghamshiru so poru\xc5\xa1ene.\n_START_SECTION_\nPalestina\n_START_PARAGRAPH_\nV lasti palestinskega milijonarja Munib Al Masrija je na vrhu svetopisemske gore Gerizim, katere vrhovi neadvigajod palestinskim mestom Nablus, severno od Jeruzalema, zgrajena Palestinska hi\xc5\xa1a (House of Palestine), niatan\xc4\x8dno spominja na Villa Rotonda.\n_START_SECTION_\nPoljska\n_START_PARAGRAPH_\nPala\xc4\x8de, zgrajene na Poljskem, ki temeljijo na Palladijevi Villa Rotonda, so: Kr\xc3\xb3likarnia Palace in Belweder v Var\xc5\xa1avi, Sk\xc3\xb3rzewski Palace v Lubostro\xc5\x84.\n_START_SECTION_\nZdru\xc5\xbeene dr\xc5\xbeave Amerike\n_START_PARAGRAPH_\nZa nate\xc4\x8daj za oblikovanje predsednikove pala\xc4\x8de v Washingtonu, D.C., je Thomas Jefferson anonimno predlo\xc5\xbeil model, ki je variacija na Villa Rotonda. \xc4\x8ceprav je bil za tisto, kar naj bi postalo znano kot\xc2\xa0Bela hi\xc5\xa1a, s palladijanskim na\xc4\x8drtom izbran James Hoban, se vpliv Villa Rotonda lahko opazi tudi na Jeffersonovem lastnem domu Monticello.'